Pileća supa
**Supa** ili **juha** tečno je jelo koje se spravlja prokuhavanjem sastojaka. Od sastojaka se u supu stavljaju najčešće meso, povrće, tjestenina i začini. Ona se obično servira kao predjelo.

Tradicionalno, supe se dijele na dvije velike grupe: bistre i krem-supe.

Gotove supe
-----------

Razni proizvođači proizvode tzv. gotove supe, pakovane u kesice ili kompresovana pakovanja (tzv. "kocke") koje je dovoljno prokuhati u vodi i dobiti kompletnu supu. Tu spadaju goveđe, pileće i razne druge vrste supa, u zavisnosti od proizvođača.

Supe u prahu proizvode se na dva načina: napravi se supa prema recepturi s minimalnom količinom vode i iz nje se proizvede pire, koji se onda suši i pakuje u kesice ili se posebno proizvedu svi dehidrirani sastojci supe, koji se pomiješaju prema recepturi i zapakuju; za pakovanje služe kesice napravljene od ekstrudiranog polietilena na aluminijskoj foliji ili plastificiranog čvrstog papira; kesice sa smjesom se vakumiraju, napune inertnim plinom i hermetiziraju; radi poboljšanja okusa, neki proizvođači smjesi dodaju limunsku kiselinu, a neki za sprečavanje oksidacije dodaju konzervanse.

Povijest
--------

Juha je tijekom povijesti bila različitih značenja kao primjerice hrana siromašnijih ljudi, kao zajutrak, ili kao toplo predjelo kod klasičnih obroka.

Vrste juha
----------

### Bistre juhe

Za poboljšanje ukusa ili za povećanje hranidbene vrijednosti juhama se dodaju prilozi ili garniture s čime se juhama ne mijenja naziv već ga prilog samo nadopunjuje. Kao prilozi mogu se dodati povrće, tjestenina (npr. riblja bistra juha s rezancima), jaja, meso (razne mesne okruglice). Gariniture se za bistre juhe pripremaju prema utvrđenim recepturama od jedne ili više namirnica, a pridodavanjem garniture u juhu, juha dobiva naziv po toj garnituri. Riblje se juhe pripremaju uobičajeno na dva načina ovisno o vrsti ribe (riblja juha od krupne bijele ribe i riblja juha od sitne bijele ribe).

* obična bistra juha (*bouillon*)
* krepka juha (*consomme*)
* pojačana krepka juha (*consomme duble*)
* specijalna pojačana krepka juha

### Guste juhe

Tradicijska pretepena juha s tikvama iz Međimurja
* velute ili sluzave juhe
* ragu juhe
* kašaste juhe
* krem juhe
* narodne juhe
* gulaš juhe

### Egzotične juhe

Juhe koje nisu uobičajene u hrvatskim krajevima.

* juha od kornjače
* juha od klokanova repa
* juha od bambusovih mladica

Posluživanje juhe
-----------------

Zagorska juha u kruhu
Juha se u pravilu poslužuje kao drugo jelo nakon hladnog predjela, ako njega nema, onda se poslužuje kao prva. Poslužuje se vruća. Hladne se juha poslužuju ohlađene npr. hladna juha od krastavaca s jogurtom ili gazpacho - španjolska hladna juha s povrćem.

Mogu se poslužiti na nekoliko načina:

* u metalnoj šalici
* u dubokom tanjuru
* u šalici za konzumiranje
* u zdjelici za konzumiranje
* u šalici za posluživanje juha
* u jušniku
* u kruhu (zagorska juha u kruhu) ili drugim jestivim "zdjelicama" od tijesta

Povezano
--------

* Čorba
* Brodet
* Boršč
* Soljanka
* Harira

Napomene
--------

1. ↑  Riječ *supa* dolazi od jela sop, koje predstavlja krišku hljeba natopljenu nekom tečnom hranom.
2. ↑  Od prasl. i stsl. *juxa* s istim značenjem.

Izvori
------

1. 1 2 3 4   Arhivirano 2010-06-01 na Wayback Machine-u (pristupljeno 20. kolovoza 2012.)

Literatura
----------

* Fernandez-Armesto, Felipe. *Near a Thousand Tables: A History of Food* (2002). New York: Free Press ISBN 0-7432-2644-5
* *Larousse Gastronomique*, Jennifer Harvey Lang, ed. American Edition (1988). New York: Crown Publishers ISBN 0-609-60971-8
* Morton, Mark. *Cupboard Love: A Dictionary of Culinary Curiosities* (2004). Toronto: Insomniac Press ISBN 1-894663-66-7
* Victoria R. Rumble (2009). *Soup Through the Ages*. McFarland. ISBN 9780786439614.
* Arlette Sirot: *Der Suppengourmet. Kulinarische Entdeckungen rund um die Suppe.* Collection Rolf Heyne, München 2002, ISBN 3-89910-145-6

Vanjski linkovi
---------------

***Supa*** na Wikimedijinoj ostavi